מיקוד מושקע מלא לקראת מבחן - מבוא למערכות מידע וניהול נתונים
סמסטר 2026ג, כל הקבוצות וכל המועדים - טיוטה
ד״ר שי צבאן

רקע – אנא קראו בעיון רב:
· מטרת מסמך אחיד זה היא לייצר לכם תמצית ממוקדת ככל הניתן ללמידה לבחינה. 
· חשוב מאד להדגיש, שככל שתלמדו יותר - גם את חומרי הלמידה המורחבים שניתנו לכם מטעם המרצים (מעבר למיקוד) וגם את הסילה – תייצרו לעצמכם חשיפה רחבה יותר לתכנים ותתקלו בעוד ניסוחים ושאלות לדוגמא שוודאי יקלו עליכם בבחינה.
· יחד עם זאת, אין ספק שמבחינת החומר והמושגים עצמם, נעשה לכם פה סדר ברמה גבוהה במיוחד. 
· במלים אחרות, אפשר תיאורטית להוציא 90+ גם על סמך המיקוד הזה בלבד – אבל זה עלול להיות יותר קשה, משום שיצירת מיומנות דורשת גם תרגול וחשיפה לניסוחים ודוגמאות ולא רק שינון במיוחד בשאלות הבנה, וכמו כן – כשקוראים בקיצור, לא תמיד מבינים לעומק, וסטודנטים מסויימים זה מוביל לשינון (ראו גם נקודה אחרונה בהבהרה זו). האם אני יכול לכלול איזושהי הרחבה שהופיעה בשיעורים בהקשר זה? כן! אבל ההצמדות היא קודם כל למיקוד. 
· לא לשלוח לי שאלות כגון ״האם המושג _____ יהיה במבחן, ראיתי אותו בסילה ולא במיקוד״. מדוע? כי יש מיקוד. כל מושג / דוגמה שאיננה במיקוד הספציפי הזה, גם אם הופיעה במבחן לדוגמה / סילה וכיו״ב – לא תשאל. 
· הבחינה תכלול שאלות מושגים, אבל גם שאלות מורכבות יותר, בעיקר כאלו שכוללות היגדים / טענות ויש לבחור בשילוב הנכון. ולכן כל חשיפה לניסוחים נוספים ודוגמאות נוספות יכולה לסייע. 
· בקורסי חובה במוסדות אקדמיים קיימת דרישה להתפלגות ציונים. בהגדרה זה אומר שתהיינה שאלות קלות, בינוניות ומורכבות. נא לכייל ציפיות בהתאמה, במטותא (״למדתי מעולה אני מצפה ל-100״ זה לא ריאלי ברמת הממוצעים). 
· מטבע הדברים, כשמנסים למקד – לפעמים זה טיפה פחות בהיר. אנו מעודדים אתכם ללמוד את כל החומר לפחות באופן בסיסי, לא יתקבלו ערעורים הנובעים מכך שהמיקוד לא היה מספיק בהיר – אנו עורכים אותו ככלי עזר למענכם, ולא כתחליף ללמידה של החומר כולו. 
· כל מילה קטנה במיקוד חשובה. גם אם מסיבה כלשהי דילגנו על דוגמה כלשהי במפגשים, אם זה במיקוד צריך לדעת. 
· המבחן אמריקאי, כולל 20 שאלות, ללא בחירה, ללא חומר עזר, לכל שאלה 5 אפשרויות תשובה. משך: שעה וחצי.
· במחזור זה נבחנים כ-400 סטודנטים בו זמנית בכ-15 כיתות שונות. מתן מענה ראוי לסטודנטים לא יכול להתבצע על ידי מרצה אחד במקרים רבים, לכן בהחלט ייתכן שהמענה יינתן לחלקכם במבחן על ידי מתרגלים. [הערה: כנראה שספציפית בקיץ במנע״ס כן אגיע לכיתות בע״ה]
· בקצרה: אם אני יודעת פרפקט את המיקוד וממש מבינה אותו, לא רק לשנן בעל פה, אני סגורה מבחינת החומר למבחן, אבל קריאה נוספת והתנסות תעמיק הבנה, ולמי ש״חייב 100״ – חייבים לסקור גם את החלקים המקבילים במחברת. 

				בהצלחה,
				סגל הקורס

[image: ]מקרא כללי לפרקי המיקוד:	
	 
	מייצג חומר קריטי במשקל גבוה, התחילו את הלמידה ממנו, השקיעו בו מאמץ רב. 		

	חומר פשוט יותר/במשקל נמוך יותר, לגעת רק אחרי שפרקי הלמידה העיקריים כוסו. 

	מבוא למערכות מידע ומושגי יסוד

5-7 שאלות
	מערכת מידע כמערכת ממוחשבת המאפשרת איסוף מידע, עיבוד וניתוח, לצרכי פעילות הארגון ולשיפורו. 
הדגמות ״כלליות״ להחלטות המבוססות על מידע – ברמת ההיכרות – מתן אשראי (ניתוחים פיננסיים), גיוס עובדים, התייעלות, תמחור. 
מערכת TPS – מערכת העוסקת באיסוף ותיעוד, שמירה, עיבוד בסיסי ויצירת נגישות (מאפשרת שליפה) לנתונים ספציפיים. נקראת גם ״מערכת עיבוד תנועות״. המערכת עוסקת בעיקר בנתונים יום יומיים, עיבוד בסיסי, אחסון ובקרה על עסקאות בודדות. דוגמאות כוללות בין היתר קופה רושמת בסופרמרקט, מערכת זימון תורים, מערכת עו״ש בנק, מערכת רישום כניסה ויציאה משערים (יש להבין את ההיגיון! לא רק לשנן את הדוגמאות). המערכת למעשה מאפשרת החלפה ותיעוד של מידע בין החברה לבין הצד המעורב במערכת (כגון לקוח או עובד). המערכת יוצרת את המידע הבסיסי והראשוני ברמה הארגונית, ושמה דגש על תיעוד ורישום פעולות בזמן אמת (Real Time), כולל אמצעים שמטרתם למזער טעויות ולשמור על מהימנות ודיוק המידע, ושלמותו – כולל גיבויים למצבי קריסה. 
מערכת MIS – מערכת העוסקת במתן מידע ניהולי לשם קבלת החלטות ניהוליות שוטפות, היא כוללת כלים טכנולוגיים ומתבססת על הבנה של התהליך הארגוני מנקודת ראות מנהלי הביניים, סוגי המידע המתקבלים כוללים בין היתר סיכומים, חתכים, ניתוחים בסיסיים, ברמת ניהול מחלקה, ניהול מלאי, ניהול פעילות ספציפית –  ולא להחלטות אסטרטגיות / ארוכות טווח. הפלט העיקרי של המידע במערכת זו הוא דוחות ניהוליים. מערכת MIS שואבת נתונים מ-TPS והיא מתאימה, למשל, למנהלי מחלקות, מנהלי מוצרים ולא למנכלי״ת או סמנכ״ל (שהם דרג אסטרטגי / בכיר). 
מערכת ESS – מערכת המתמקדת בהחלטות מנהלות ומנהלים בכירים, בהחלטות אסטרטגיות לטווח ארוך בעלות השפעה כלל ארגונית, כגון החלטות המתקבלות ברמת מנכ״ל וסמנכל״ית, ויש להן השפעה על פעילות הארגון לאורך זמן. המערכת משלבת בין מידע פנימי וחיצוני כולל השוואה אפשרית לנתוני השוק ומתחרים כדי לתמוך בהחלטות משמעותיות יותר. דוגמאות למידע שייכלל ב-ESS  יכולות לכלול בין היתר מחקרי שוק, דוחות כספיים, היזון חוזר (פידבק) מלקוחות וספקים ומידע נוסף רלוונטי ברמה האסטרטגית. לשם תפעול המערכת מופעלות טכנולוגיות שיודעות להתממשק למאגרי מידע חיצוניים, לרשת ולספקי מידע בתשלום, כבסיס לאיסוף ושליפת הנתונים הללו (כגון BDI  ברמת נתונים עסקיים)  דוגמה: החלטות על שינוי מהותי מאד במוצר עיקרי של החברה (כמו דוגמת Apple והמעבר ממעבדי אינטל ל-M1), חדירה לשווקים חדשים – והחלטות אחרות שיש להן משמעות אסטרטגית – יתבססו על מידע תומך החלטה מ-ESS. הדגש על פלטי המידע ב-ESS הוא פחות על טבלאות ומידע מפורט, ויותר על כלים גרפיים שעוזרים להתרשם מהמידע המתוחכם בצורה ברורה. 
יש לדעת גם, באופן כללי, שבעידן המודרני יש מערכות מתוחכמות ומשולבות (שכוללות גם TPS  וגם MIS, למשל).  

כ-9 שאלות על ERP  ו-CRM ביחד כולל הבחנה ביניהן (קרי, על יח׳ 5 + 6 יחד כ-6 שאלות)
	מהות המערכת (גישת 360 מעלות סביב הלקוח): מערכת לניהול קשרי לקוחות. מטרתה היא לשקף (לפחות תיאורטית) גישה לניהול הפעילות והאינטרקציה מול הלקוחות באופן מרוכז ויעיל. החשיבות והמבנה של המערכת נוצרה מתוך הנחת יסוד שהלקוחות הם הנכס המרכזי של הארגון, ויש ללמוד אותו ולנתח בחוכמה את המידע הנוצר בתהליכי התקשורת עמו כדי לשפר את שביעות רצון הלקוחות ובהתאם את הביצועים הארגוניים.
דוגמאות לחברות בולטות שמייצרות מערכות CRM ואתם צריכים להכיר: Salesforce [עדכון: אין צורך לדעת ש-Oracle מייצרת CRM]
העקרון הבסיסי במערכות CRM נשען על 3 זרועות: שירות שוטף (כגון, אבל לא רק – תקשורת ישירה, תיעוד שיחות, הזמנות, תלונות, כשהדגש על מידע ושקיפות), ניתוח מידע מתקדם (הואיל והלקוחות הם נכס, יש להתייחס למידע הנאסף לגביהם כאל אוצר שאפשר להשתמש בו כדי להשתפר) ואוטומציה (יצירה של תהליכים / פעולות המבוצעות אוטומטית. אוטומציה שכזו איננה מחויבת, אבל יכולה לשרת את הארגון על בסיס ניהול אוטומטי של חלקים של הפעילויות מול הלקוחות כדי להתייעל ולשפר זמני תגובה ואפקטיביות). 
חשוב מאד להבין את ההבדל בין מערכת ה-CRM עצמה, הכוללת את מגוון הכלים והטכנולוגיות הקשורות לתוכנה לניהול המידע, לבין גישת CRM  ברמה הניהולית. ובמיוחד – שהמערכת לבדה לא יכולה לשפר את שביעות רצון הלקוחות בפני עצמה. נדרש מאמץ מצד החברה ברמה הארגונית והניהולית. פירוט נוסף להלן. 
המערכת מאפשרת לשאוב נתונים ממגוון ערוצי התקשרויות (אתר, צ׳אט, ווצאפ, מייל, רשתות חברתיות, פניות שיווקיות יזומות). המידע המתועד מגוון וכולל בין היתר מידע אישי, היסטוריית רכישה, העדפות קניה ונושאים נוספים שחשוב לברר, לתעד וללמוד מהם לגבי הלקוחות. 
בזכות CRM, צוות שירות הלקוחות בחברה מקבל מידע מפורט על המידע האישי של הלקוחות, היסטוריית הרכישה, העדפות קנייה ונושאים אחרים שנוצרים בהתקשרות איתם. בנוסף רמת התסכול של הצוות המטפל עשויה לרדת שכן כשכל המידע מסודר קל יותר לשרת ולשפר את השירות ועשוי להיווצר קשר טוב וחיובי יותר בין נציגי השירות ללקוח. גם הלקוח עצמו יכול באמצעים של שירות עצמי כגון אתר החברה ואפליקציות, לקבל מידע הקשור אליו ישירות דרך מערכות ה-CRM  של החברה.
התועלות מהמערכת הן סיוע בהגדלת שביעות רצון לקוחות – גם בהקשר לשימור לקוחות קיימים וגם בהקשר לגיוס לקוחות חדשים (כולל פנייה נכונה לאוכלוסיות רלוונטיות – טירגוט (מהמילה Target) שמשמעו פנייה בהצעות שיווקיות של מוצרים מתאימים לקהל יעד מתאים על בסיס ניתוח המידע וזיהוי לקוחות פוטנציאליים רלוונטיים), וניהול קשרי לקוחות באופן שיקטין תסכול של הלקוחות ושל הצוות המטפל בלקוחות.
המידע הנובע ממערכות CRM עשוי לסייע בהגדלת ההכנסות של החברה, איתור לקוחות חדשים והבנה עמוקה יותר של מסע הלקוח (יש להכיר מושג זה, במובן של התהליך שעובר הלקוח בחווית הקניה / השירות, מידע שהוא חיוני לשם שיפור חוויה זו), לצד פישוט של תהליך המכירה והשיווק ופוטנציאלית הגדלת נאמנות הלקוחות. 
יחד עם זאת, מערכת CRM בשום פנים לא מבטיחה הגדלה של שביעות רצון הלקוחות; זו תיווצר רק כשמתקיימים שני תנאים מצטברים – מסגרת נהלים ו-DNA ארגוני התומך בלקוח לצד מערכת CRM אמינה שתייעל את הפעילות מולו. 
רכיבי מערכות CRM כוללים את רכיב שירות הלקוחות – Front Office – שמתרכז במידע שנוצר בנקודת הממשק בין הלקוח לארגון, ועוסק בתיעוד תהליכי המכירה ושירות, שיווק מוצרים ופעולות לאחר מכירה כולל שדרוגים וטיפול בתלונות ובקשות, באופן שיוצר זמינות גבוהה של המידע. 
רכיב נוסף הוא רכיב אוטומציית מכירה – שכולל אפשרויות להגדרות אוטומטיות שיאפשרו להגדיל את הסיכויים להשלמת המכירה ללקוח, כגון סימונים לגבי התקשרויות חוזרות ומידע שיעזור להבין את הכשל בתהליך הרכישה, כדי ללמוד יותר על הלקוח ולשפר את תהליכי המכר. רכיב זה כולל גם התייחסות למושג לידים (פרטי לקוח שניתן לבצע לו מכירה פוטנציאלית) וכן העברת לידים ממחלקת שיווק למחלקת מכירות, באופן שינתח את הלידים אוטומטית, יבחין בין לידים חמים (יש לדעת משמעותם במונחי הסתברות מכירה) וקרים ויעביר אותם לנציגי המכירות בצורה יעילה. 
רכיב נוסף מרכזי ב-CRM הוא ניהול קמפיינים – מסעות פרסום שמשלבות מגוון אלמנטים כמו פרסום באמצעי מדיה שונים, מבצעים, השקות מוצרים ועוד, לרבות ניהול התהליך והיכולת להעריך את ההצלחה או הכשלון בקמפיין לצרכי שיפור בהמשך. 
סוגי המידע במערכות CRM כוללים את צרכי הלקוחות – משום שלארגון מודרני אסור להניח מה לקוח צריך, יש להתבסס על נתונים והסקת מסקנות על בסיסם. כמו כן הם כוללים את תגובות הארגון לצרכי הלקוחות ובקשותיהם. בנוסף, נמדדת שביעות רצון הלקוחות – החפיפה בין צרכי הלקוחות לתגובות הארגון. ולבסוף, נאמד מידע לגבי נאמנות הלקוחות – המידה שבה הלקוחות נוטים להמשיך ורכוש מהחברה, ויש לכך קשר למידה שבה לקוח מרוצה – באופן שניתן לניתוח על בסיס משוב, מספר עסקאות, מספר ביקורים באתר, מספר המלצות ונתונים נוספים שהמערכת יכולה לנתח, כך שההחלטות לשיפור השירות יתבססו על נתונים. 
סוגי מערכות CRM: מערכת אנליטית (Analytical) שיודעת לאסוף ולנתח מידע לגבי לקוחות באמצעים טכנולוגיים כגון איסוף נתונים ממאגרים גדולים, בינה מלאכותית וכלים טכניים אחרים, מערכת תפעולית (Operational CRM) – מערכת שיודעת לתרגם את הממצאים של המערכת האנליטית לצעדים פרקטיים, כגון המלצות לפעילות ותעדוף משימות ופרויקטים, מערכת תקשורת מול לקוח – Communicational CRM – יצירת אמצעים וכלים לתקשורת נכונה מול הלקוחות על בסיס הלמידה של צרכי הלקוחות והכלים האפקטיביים שיווקית, ומערכת Collaborative CRM שמשתפת מידע שנאסף מול מחלקות שונות בארגון באופן אחיד כדי לאפשר להנהלה הבכירה לקבוע יעדים ברמת הארגון וברמת המחלקה. 

	ERP

כ-9 שאלות על ERP  ו-CRM ביחד כולל הבחנה ביניהן
	מערכת לתכנון משאבי הארגון: מערכת אחת שיש לה את היכולת להקיף את כל התהליך הארגוני והניהולי ללא יוצא מן הכלל באופן מלא (למשל, טיפול רציף בהליכי ייזום פרויקט, אישור תקציבי, ניהול מלאי והקצאת עובדים, טיפול בשכר וכיו״ב). המערכת היא מורכבת וקיימים קשיים ואתגרים בהטמעתה, לצד היתרונות מריכוז המידע וניהולו היעיל: אתגרים אלו נובעים מכך שצריך לאפיין היטב את כל התהליך הארגוני ולייצר מנגנון שיאפשר את השיקוף של התהליך דרך מערכת אחת. 
מערכת ERP מתאפיינת באינטגרציה של מידע – שילוב בין התהליכים העסקיים כדי לאפשר העברת מידע ולגרום לכך שהם יעבדו יחד. זהו הרכיב החיוני ביותר במערכת. בנוסף המערכת מאפשרת אוטומציה (נקראת גם מיכון) של תהליכים עסקיים – להפוך חלק מהתהליכים לאוטומטיים לפי שיקול דעת הנהלה. 
מערכת ERP מאפשרת להקטין זמן לפעילות מנהלית של הקלדת נתונים, מצמצמת טעויות, יכולה להקטין עלויות ולקצר זמני אספקה, ולאפשר הגדרה נכונה יותר של תחומי האחריות בארגון לאור השיפור המשמעותי בתהליכי קבלת ההחלטות על ידי מתן גישה לנתונים מעודכנים מכלל המחלקות והפעילויות. כל אלו יכולים לתרום לשיפור היתרון התחרותי בארגון, ולשיפור הפרודוקטיביות (הפריון) הארגוני, לצד ניצול וניהול יעיל יותר של משאבים, הפחתת עלויות ויצירת מידע מדויק ונגיש יותר באופן כללי. 
יש להכיר יתרונות ספציפיים של מערכות ERP בהיבט הלוגיסטי: שליטה וניהול טובים יותר של מלאים כגון חלקים, ,חומרי גלם וציוד, באופן שהוא שקוף למחלקות ובזמן אמת. 
כששוקלים ליישם מערכת ERP חייבים לשאול: מהם התהליכים העסקיים? מה מאפיין אותם? איך זורם המידע הנוצר והמתועד במסגרתם? 
יכולות בסיסיות של מערכות ERP: אוטומציה של תהליכי רכש (קישור ישיר לקטלוגים של ספקים לצרכי הזמנה, רכישות לפי כללים מוגדרים ובתעריפים ספציפיים, ניצול הנחות בהתאם להסכמים, אינטגרציה עם מערכת הנהלת חשבונות); ניהול חשבוניות ותשלומים; ניהול שרשרת אספקה, משלוחים ולוגיסטיקה, ניהול נכסים; ניהול הוצאות. 

	מסחר אלקטרוני
E-Commerce


	פעילות לרכישות ומכירות מקוונות דרך רשת האינטרנט, בחלוקה ל-3 סוגים עיקריים של פלטפורמות – B2B, מכירות בין עסקים, בהדגש זמינות לצרכים המיוחדים של עסקים מסחריים – נפח עסקאות גדול, אפשרויות תשלום מגוונות יותר, אמצעי התקשרות שונים וכיוצא בזה. דוגמאות שצריך לדעת: Ali Baba, Amazon Business (אין צורך לדעת בעל פה דוגמאות אחרות, אבל בהחלט ייתכן שאספר סיפור על מערכת ותצטרכו לזהות את הסוג שלה לפי המאפיינים).
פלטפורמת B2C – מכירות מעסקים לצרכנים / לפרטיים, בזכותן נוצרה הנגשה גדולה של מוצרים ללקוחות בעידן המודרני וספקים יכולים למכור את סחורתם בקלות רבה, ניתן גם לנצל את הפלטפורמות כדי להציע מוצרים ושירותים ללקוחות בצורה קלה ונוחה על בסיס זיהוי התנהגות הצרכן / המשתמש. דוגמא: Ali Express, Amazon. לא צריך לזכור בעל פה דוגמאות אחרות, אבל ייתכן צורך לזהות מערכת על בסיס סיפור / יישום. 
פלטפורמת C2C: מכירה בין צרכנים / גופים פרטיים (לא עסקים). סוג של MarketPlace. דוגמאות: יד 2, פייסבוק מרקטפלייס, Ebay (צריך לדעת אותן בעל פה, אין צורך לדעת בעל פה דוגמאות אחרות אבל צריך לדעת לאפיין פלטפורמה כזו). 
התפתחויות וכלים טכנולוגיים – E-Commerce: מערכות Web 2.0, יישומי אינטרנט מתקדמים – צריך לדעת את כל הכלים: אינטגרציה לרשתות חברתיות (ליצירת קשר עם לקוחות, פרסום מוצרים, אינטרקציה עם לקוחות, יצירת תוכן ובקשות תגובה, ניהול קמפיינים), תוכן מבוסס משתמש (ביקורות, חוות דעת, דירוגים והערות). ויזואליזציה – התנסות אינטרקטיבית במוצרים ושירותים. פרסונליזציה והמלצות (או: ״פרסונליזציה של המלצות״ – אותו דבר) – התאמת מוצרים והמלצות לצרכן. דגש על מסחר במובייל באמצעות אפליקציות או אתרים מותאמים לגלישה דרך הטלפון הנייד / הטאבלט. 
סוגיית אבטחת נתונים ב-E-Commerce: אלמנט חשוב מאד במערכות מסחר אלקטרוני מודרניות, כולל הצפנת SSL ככלי שיוצר קישור מוצפן בין שרת הנתונים והדפדפן (בדרך כלל מתאפיין באתרים עם קידומת https://), שערי תשלום מאובטחים שמגינים על המידע והכספים של הלקוחות כגון Paypal שמנהלים את התשלום באופן כזה שפרטי האשראי לא נחשפים לספק באף שלב של העסקה, אימות דו שלבי – 2FA – הגברת האבטחה על ידי שילוב שני אמצעים לאימות זהות כגון סיסמא לצד קוד SMS בטלפון הנייד. עדכוני תוכנה וחשיבותם – עדכוני אבטחה שנשלחים לדפדפנים חוסמים פרצות ומקטינים סיכון, יש לעבוד עם תוכנות עדכניות. 
פוטנציאל עתידי של E-Commerce: מציאות רבודה והתנסות באופן וירטואלי במוצרים, העלייה במודל של מינויים כגון נטפליקס וספוטיפיי, שיפור ההשפעה הסביבתית של מוצרים, שירותים ותהליך המשלוח. 

	חומרה –  מחשבים ניידים PC מבוססי מערכת הפעלה Windows

כל יחידה 8 יחד (שני החלקים) כ-3 שאלות
	מעבד / CPU – של מחשבים רגילים – PC, Widows (ללא Apple M1 שיוסדר בנפרד מטה)
יש להכיר את יחידת העיבוד המרכזי – Central Processing Unit, המעבד המרכזי האחראי על רוב הפעולות החישוביות במחשב האישי. לפעילות משרדית מקובל מעבד מסדרה U, המתאפיין במחיר נמוך יותר, זמן סוללה ארוך יותר, ומאפשר מחשב דק וקל יותר. הסדרות הרלוונטיות הן בדרך כלל i5 או i7. בכל מקרה, ככל שהמספר יותר גבוה – המעבד יותר חזק (למשל i9 יותר חזק מ-i5 באופן עקרוני). מעבד מסדרה H יידרש לתוכנות מקצועיות / מורכבות. 
יש לשים לב גם לסדרת המעבד. מעבדים מסדרה H הם עקרונית חזקים יותר, ויש להם יותר ליבות עיבוד חזקות יותר מאשר סדרה U . מעבדים מסדרה H זוללים יותר סוללה ופולטים יותר חום, ולהפך. 
יש להכיר את ההגדרה של ליבה (במעבד קיימות כמה ליבות) – ליבה היא חלק ממעבד שמאפשר ניהול תהליך, ריבוי ליבות מאפשר ריבוי משימות והליבות יכולות להיות כאלו שמתוכנתות לביצועים גבוהים או לחסכון בסוללה. בפרט, במעבדי אינטל מסדרה H הדגש הוא על ליבות ביצועים ובמעבדי אינטל מסדרה U הדגש הוא לגבי חסכון בסוללה. 
יצרניות מרכזיות במעבדים למחשבי PC בעלי מערכת ההפעלה Windows  הן Intel וגם AMD.
מעבד גרפי / GPU:
בכל מעבד CPU קיים מעבד גרפי GPU שמובנה בתוכו אך הוא חלש יחסית ומשרת בעיקר יישומים בסיסיים / משרדיים. 
אם נדרש מעבד גרפי GPU חזק הוא בדרך כלל יהווה רכיב נפרד במחשב, והוא מיוצר על ידי חברות Nvidia (כרטיסי RTX), חברת AMD (סדרת RADEON) וIntel (סדרת ARC). 
דוגמאות ליישומים כבדים גרפיים הם גיימינג, עריכת וידאו והדמיות תלת מימד. 
מעבד גרפי חזק הוא יקר וגם צורך. יותר חשמל, מצריך פתרונות קירור, ועשוי להרעיש. לכן נדרש לבחור בו כשיש בכך צורך ולא בכל מקרה (ויש לדעת בואפן כללי על ההתאמה שבין מאפייני המחשב לצרכים). 
זכרון פנימי RAM:
זהו רכיב הזכרון שעליו נמצאים הנתונים שבפועלים בכל רגע נתון. כאשר פותחים תוכנה, תמונה או סרטון – המידע הנמצא בהם נטען ל-RAM כדי לאפשר את ההזנה של ה-CPU במידע. הזכרון הזה מהיר מאד ויקר מאד, ואיננו מיועד לשמירת מידע לזמן ארוך. במחשב PC עם מערכת ההפעלה של Windows  מקובל מאד לדון ב-16 GB זכרון כנפח מקובל ביישומים משרדיים. יישומים כבדים עשויים לדרוש 32   GB ויותר.  
זכרון RAM גבוה תומך בביצוע ריבוי משימות – אם אני פותח הרבה תוכנות ונתונים בו זמנית, כדאי לקנות מחשב עם RAM גבוה (כמובן שנדרש שגם המעבד יוכל לטפל בנפח נתונים זה ויהיה חזק דיו). 
קיימים מחשבים שבהם ניתן לשדרג זכרון RAM לאחר הרכישה (אבל לא בכולם). 
נפח אחסון – Storage:
מדובר ברכיב חומרה שמיועד לשמירת נתונים, מידע, קבצים, תוכנות, סרטונים – לזמן ארוך. 
בחלק ממחשבי PC מבוססי Windows אפשר לשדרג / להרחיב את נפח האחסון שבתוך המחשב לאחר הרכישה. 
בכל מקרה, אפשר לרכוש דיסק קשיח חיצוני המתחבר למחשב – והוא זול. 
המהירות של נפח האחסון תמיד נמוכה משמעותית מזו של זכרון ה-RAM. לכן אי אפשר להרחיב נפח אחסון כחלופה לזכרון RAM.
התקני קלט ופלט:
אלו רכיבי החומרה שבאמצעותם המחשב קולט נתונים ופולט אותם, ויש להם השפעה משמעותית על חוויית המשתמש מהשימוש במחשב הנייד. דוגמאות לאמצעי קלט: מקלדת, עכבר, TrackPad (משטח המחשב), מיקרופון ומצלמה. דוגמאות לאמצעי פלט: מסך, רמקולים, מדפסת. לא צריך להכיר את מאפייניהם לעומק; אלא רק לדעת שמבין השיקולים ברכישת מחשב יש להביא בחשבון לא רק את מהירות הביצוע שלו, אלא את האיכות של רכיבים אלו, ככל שיש להם חשיבות עבור המשתמש (למשל: מעצב גרפי זקוק למסך איכותי; מי שמעביר שיעורי זום זקוק למצלמה ומיקרופון איכותיים וכן הלאה). 

	מחשבי Apple וצ׳יפ M1
קיימים רק במחשבי Apple הנקראים גם Mac או Macbook


כל יחידה 8 יחד (שני החלקים) כ-3 שאלות
	 מעבד M1 הוא SOC – ראשי תיבות System On Chip כלומר מערכת שלמה על שבב אחד. היא מתבססת על ארכיטקטורה (טכנולוגיה) שונה מה-CPU ה״מסורתיים״ של Intel ו-AMD שדומה יותר במבנה למעבדים של טלפונים סלולריים וטאבלטים. יש לדעת שהארכיטקטורה של מעבדים אלו היא ARM בעוד שזו של מעבדי Intel  ו-AMD היא x86. 
לא ניתן להשיג מעבדי M1 על מכשירים שאינם מכשירי Apple, והדגש בהם הוא על יעילות מירבית – ביצועים גבוהים מאד ביחס לצריכת החשמל הנמוכה. מעבדים אלו אינם החזקים ביותר בשוק; אבל יחסית לצריכת החשמל שלהם, הם חזקים מאד (כלומר, אם ניקח מעבד של Intel שצורך אותה כמות חשמל, הוא יהיה חלש משמעותית). 
במעבדי M1 קיימים מספר מאפיינים טכניים חשובים שעליכם לדעת פרפקט.  ה-CPU שכולל 8 ליבות מתוכן 4 ליבות יעילות ו-4 ליבות ביצועים – יש לדעת את תפקידם (ניהול דינמי שמאפשר הקצאת משימות בצורה היעילה ביותר האפשרית, טכניקה שנקראת Big.Little), ה-GPU שכולל 7 או 8 ליבות חזקות יחסית ל-GPU שאיננו נפרד (במחשבי Macbook שזהו שם המותג של מחשבי Apple לעולם לא ניתן לשלב מעבד GPU נפרד, רק זה שמובנה במעבד CPU), ה-RAM שנקרא גם Unified Memory (זכרון מאוחד שכן זמין גם ל-CPU וגם ל-GPU ובנוסף מאוחד עם הצ׳יפ עצמו), ומנוע עצבי שנקרא Neural Engine או ANE שיש לו 16 ליבות ומיועד למשימות בינה מלאכותית, ומתמקד במשימות ספציפיות ייעודיות (כגון טשטוש רקע, שיפור שמע וקול ועוד), כאשר המטרה שלו היא להיות מסוגל לבצע באופן יעיל במיוחד משימות ספציפיות שביצוען על ידי המעבד איננו יעיל. 
למעבדים אלו יתרונות גדולים: צריכת חשמל נמוכה מאד ביחס לביצועים, פליטת חום נמוכה (במחשבי Macbook Air למשל אין מאוורר בכלל, ובמחשבי Macbook Pro יש מאווררים שקטים שלא שומעים), הקטנת משקל, שימוש יעיל יותר בזכרון (שזמין גם ל-CPU וגם ל-GPU, ולכן לא נדרשת העתקת נתונים בין הזכרונות ונוצר זמן השתהות נמוך Latency כלומר זמן המתנה נמוך במערכת). 
יש גם חסרונות: כבולים ליצרנית אחת (Apple), חלק מהתוכנות לא נתמכות באופן מלא, לא ניתן לשדרג שום רכיב לאחר הרכישה (לא RAM, לא אחסון שבתוך המחשב, ובטח שלא GPU או כל רכיב אחר, למרות שכמובן ספציפית לגבי אחסון ניתן לרכוש התקן אחסון חיצוני במידת הצורך ולחברו למחשב – למשתמשים מסוימים זה יכול להתאים מאד ולהוות פתרון מלא, ולאחרים פחות ולהוות פתרון חלקי, לאור אי הנוחות הכרוכה בכך והפגיעה בחיי הסוללה). אם רוצים לשדרג טרם הרכישה, העלות גבוהה מאד. אם האחסון נהרס, צריך להחליף מחשב. 

	בהתאם לתוכן המופיע כאן
הגדרת בינה עסקית - BI: פרוצדורה (תהליך) המיועד לקבל החלטות עסקיות על בסיס נתונים במקום על תחושת בטן: לוקחים המון נתונים מפוזרים, מרכזים אותם, והופכים אותם ללוח מחוונים ברור. שלוש התכונות שמייחדות אותה: ריבוי מקורות (חיבור הרבה מערכות יחד), זמן אמת (המידע מתעדכן כל הזמן), ומבט קדימה (לא רק מה קרה בעבר, אלא ניבוי ומה כדאי לעשות).
לעומת מערכת בינה עסקית, מערכת קלאסית מפיקה דוח סטטי, ממקור יחיד, שמספר רק מה כבר קרה. בקצרה: הקלאסית מסבירה את העבר, ה-BI עוזרת לנהל את העתיד. דוגמה (להמחשה בלבד): רשת חנויות שצופה גל חום ומזמינה מראש יותר מאווררים.
תהליך ETL במערכות בינה עסקית - הכנת הנתונים לפני ההצגה: נתונים גולמיים מגיעים במקרים רבים ללא סדר ושיטתיות, ולכן צריך לעבד אותם בשלושה שלבים: Extract (שליפה) - אוספים את הנתונים מהמקורות; Transform (טרנספורמציה) - השלב המרכזי, שבו מנקים, מסננים ומסדרים אותם לפורמט תקין; Load (טעינה) - טוענים את הנתונים הנקיים אל בסיס הנתונים לשם הצגתם במערכת. דוגמה (להמחשה בלבד): בשלב הטרנספורמציה מסננים מפניות גולשים את הבוטים והספאם.
בינה מלאכותית – יש להכיר שלוש רמות של בינה מלאכותית (AI): מדרגים את ה-AI לפי שאלה אחת: עד כמה המערכת מגלה דברים בעצמה, לעומת היקף ההגדרה הראשונית. 
רמה 1 - AI פשוט (דוגמה פשוטה - "נוסחת אקסל"): פועלת לפי חוקים קבועים שהאדם הגדיר. אין למידה - רק ביצוע פקודה. דוגמה (להמחשה בלבד): "אם דירוג מעל 4 וגם נוכחות מעל 80% — אז מצטיין".
רמה 2 - למידת מכונה (ML): האדם מגדיר אילו פרמטרים חשובים, והמכונה לומדת לבד את הקשר ביניהם. מתאים כשיש מספר מצומצם וברור של גורמים. דוגמה (להמחשה בלבד): משתמשים בנתוני "נוכחות", ״מספר האיחורים של המרצה״, ״אופן הלבוש של המרצה״ והמערכת לומדת איזה שילוב מנבא מרצה איכותי על בסיס הפרמטרים הרלוונטיים מבין אלו. 
רמה 3 - למידה עמוקה (DL): מזרימים כמות עצומה של נתונים גולמיים בלי להגדיר פרמטרים בכלל, והמערכת מגלה בעצמה גם את המאפיינים וגם את המסקנות. מתאים לתופעות מורכבות מאוד. דוגמה (להמחשה בלבד): מיליוני תמונות ופוסטים, והרשת לומדת לבד זיהוי פנים ורגש.

